Theresa Kufuor

Theresa Kufuor (née Mensah; dem born am 25 October 1935) be John Kufuor ein wifey, de second Presido for de Fourth Republic of Ghana wey she be former First Lady of Ghana. She be retired nurse den midwife.

Early life den education
Kufuor, de youngest kiddie insyd ein family, na dem born am as Theresa Mensah for 25 October 1935. Na ein older bro be de economist den New Patriotic Party politician, Joseph Henry Mensah.

She start ein education for de Catholic Convent, OLA, for Keta insyd de Volta Region of Ghana. She later go London, wer na she be educated as a Registered General Nurse, insyd de Southern Hospital Group of Nursing. Edinburgh, Scotland.After further study for de Radcliffe Infirmary, Oxford and Paddington General Hospital, London, wey she qualify as a State Certified Midwife plus a Certificate insyd Premature Nursing.

Ein life matter
Na Theresa marry John Kufuor wen he be at age 23 after dem meet for a Republic Day Anniversary Dance insyd London insyd 1961. Dem get married insyd 1962. Na she get five kiddies plus John Kufuor, former Presido of Ghana; J. Addo Kufuor, Nana Ama Gyamfi, Saah Kufuor, Agyekum Kufuor den Owusu Afriyie Kufuor. Na she be a grandmommie of eight. Na she be a devout Roman Catholic.
 Death 
Theresa Kufuor die for ein home insyd Peduase for 1 October 2023, at de age of 87.
 Ein Honours 
Pope Benedict XVI confer ein husby President John Kufuor as Papal Award of Knight Commander of St. Gregory de Great, secof ein dedicated service for mankind den de Catholic Church in general. Theresa Kufuor too, dem give am Papal Award Dame of St Gregory de Great for ein commitment for de plight of poor children den dema mommies.

 Make you dis one too 

 Nana Konadu Agyeman Rawlings
 First Lady of Ghana

 References 

Category:1935 births
Category:2023 deaths
Category:Human
Category:Ghanaians
Category:First ladies of Ghana
Category:Ghanaian Roman Catholics
Category:People wey komot Bono Region
Category:New Patriotic Party politicians
Category:Dames of St. Gregory the Great
Category:Ghanaian nurses
Category:Alumni of de University of London